钦定古今图书集成/明伦汇编/氏族典/第202卷 > 高淯
## 钦定古今图书集成/明伦汇编/氏族典/第202卷 > 高淯

按《北齐书襄城景王淯传》：“襄城景王淯，神武第八子
也。容貌甚美，弱年有器望。元象中，封章武郡公。天保
初，封襄城郡王。二年春薨，无子。诏以常山王演第二
子亮嗣。亮字彦道，性恭孝，美风仪，好文学。为徐州刺
史，坐夺商人财物，免官。后主败，奔邺，亮从焉。迁兼太
尉太傅。入关，依例授仪同，分配远边。卒于龙州。”